als_Latn tur_Latn bos_Latn
Lugina e Oymyakon ne verilindje te Rusise, eshte vendi ku toka regjistron temperaturat me te uleta, te cilat shkojne deri ne -71 grade.
I njohur ndryshe si “Poli i ftohte”, temperatura mesatare ne Oymyakon gjate dimrit luhatet nga -50 deri ne -71 duke bere ate vendin e banuar me te ftohte ne glob.
Fshati, i cili strehon rreth 500 banore, u krijua nga çobanet qe si fillim ndertuan stanet per kopete e tyre te bagetive e me pas u ngulen aty pergjithnje.
Ky komunitet eshte kthyer edhe ne nje problem per qeverine ruse, pasi kjo popullsi nomade eshte shume e prapambetur kulturalisht dhe teknoligjikisht.
Ketu nuk funksionon asgje; boja e stilolapsit ngrine, baterite nuk punojne, telefonat dalin automatikisht jashte linje etj. Nje tjeter problem eshte varrosja e te vdekurve, pasi duhet me shume se tre dite per hapjen e nje varri.
Si fillim duhet te shkrije toka dhe pastaj te germohet dhe ketij qellimi i sherben nje zjarr i madh qe rri ndezur per dite te tera. Thengjijte e nxehte futen ne nje vrime me qellim lehtesimin e germimit. Ky proces behet per disa me radhe derisa gropa te behet ne madhesine e arkivolit.
Ironikisht emri i fshatit lidhet me pranveren, per shkak se dikur aty bente nje mot shume i mire. Banoret perdorin drurin dhe qymyrin per t’u ngrohur, ndersa per t’u lare sherbejne disa vaska me ujera termike. Atje nuk rritet asgje dhe njerezit ushqehen kryesisht me mish kali dhe peshq ose specie te tjera qe kapen nga gjuetaret ne pyjet e zhveshura perreth fshatit.
Mjeket thone se arsyeja pse vendasit nuk vuajne nga kequshqyerja eshte se qumeshti i kafsheve te tyre permban shume micronutrients, perberes i domosdoshem per organizmin ne kushte te tilla. Çuditerisht, ndryshe nga vende te tjera te botes qe pezullojne shume aktivitete nese temperaturat shkojne nen zero grade, shkolla e vetme e fshatit Oymyakon mbyllet me raste dhe vetem kur temperatura shkon -52 grade
als_Latn als_Latn als_Latn als_Latn als_Latn als_Latn als_Latn als_Latn